ගාල්ල දිස්ත්‍රික් එජාප බලමණ්ඩලය පිහිටුවීම සඳහා විපක්ෂ නායක රනිල් වික්‍රමසිංහ මහතාගේ ප්‍රධානත්වයෙන් ගාල්ල උළුවිටිකේදී ඊයේ (19) පැවැති රැස්වීමට ගාල්ල දිස්ත්‍රික්කය නියෝජනය කරන එකම පාර්ලිමේන්තු මන්ත්‍රීවරයා වන ගයන්ත කරුණාතිලක මහතා සහභාගි නොවීම කැපී පෙනුණි.එ. ජා. ප. හිටපු මන්ත්‍රීවරයකු වන වජිර අබේවර්ධන මහතාගේ නිවසේදී මෙම රැස්වීම පැවැති අතර අබේවර්ධන මහතා විසින් මේ රැස්වීම සංවිධාන කර තිබිණි.